Πρόταση απόφασης του Συμβουλίου για τη θέσπιση ειδικού προγράμματος έρευνας, τεχνολογικής ανάπτυξης και επίδειξης στον τομέα «Ανταγωνιστική και βιώσιμη οικονομική ανάπτυξη» (1998-2002) (98/C 260/03) (Κείμενο που παρουσιάζει ενδιαφέρον για τον ΕΟΧ) COM(98) 305 τελικό - 98/0179(CNS)

(Υποβλήθηκε από την Επιτροπή στις 10 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, με την απόφαση αριθ. . . ./98/ΕΚ (1), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα-πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο καθορίζονται, μεταξύ άλλων, οι δραστηριότητες που θα πρέπει να αναληφθούν στον τομέα της ανταγωνιστικής και βιώσιμης οικονομικής ανάπτυξης 7

ότι το άρθρο 130 Θ παράγραφος 3 της συνθήκης ορίζει ότι το πρόγραμμα, πλαίσιο τίθεται σε εφαρμογή μέσω ειδικών προγραμμάτων εκπονούμενων στο πλαίσιο κάθε δράσης, ότι σε κάθε ειδικό πρόγραμμα διευκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7

ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (2) και σύμφωνα με το άρθρο 4 παράγραφος 2 των αποφάσεων του Συμβουλίου σχετικά με τα ειδικά προγράμματα για την εφαρμογή του τετάρτου προγράμματος-πλαισίου, η Επιτροπή ανέθεσε εξωτερική αξιολόγηση, την οποία διαβίβασε με τα συμπεράσματα και τις παρατηρήσεις της στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7

ότι ζητήθηκε η γνώμη της επιτροπής επιστημονικής και τεχνικής έρευνας σχετικά με το τεχνολογικό και επιστημονικό περιεχόμενο των ειδικών προγραμμάτων, το οποίο περιγράφεται στο έγγραφο εργασίας που ενέκρινε η Επιτροπή στις 5 Νοεμβρίου 1997 (3) 7

ότι, σύμφωνα με το άρθρο 130 Ι της συνθήκης, η απόφαση 98/. . ./ΕΚ του Συμβουλίου, της . . ., σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας (4) (καλούμενοι στο εξής «κανόνες συμμετοχής και διάδοσης») ισχύει για το παρόν πρόγραμμα-πλαίσιο και επιτρέπει τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν πρόγραμμα 7

ότι, κατά την εφαρμογή του παρόντος προγράμματος, εκτός από τη συνεργασία που καλύπτει η συμφωνία για τον Ευρωπαϊκό Χώρο ή κάποια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας με τρίτες χώρες ή διεθνείς οργανισμούς βάσει του άρθρου 130 Μ της συνθήκης 7

ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρομεσαίες επιχειρήσεις, καθώς και δραστηριότητες τόνωσης της κινητικότητας και της κατάρτισης των ερευνητών 7

ότι, σύμφωνα με τους στόχους του πρώτου σχεδίου δράσης για την καινοτομία, οι ερευνητικές δραστηριότητες του πέμπτου προγράμματος-πλαισίου πρέπει να είναι ακριβέστερα προσανατολισμένες στην καινοτομία 7

ότι κρίνεται σκόπιμο, αφενός, να εξετάζεται η πρόοδος της εκτέλεσης του παρόντος προγράμματος για την ενδεχόμενη προσαρμογή του στις επιστημονικές και τεχνολογικές εξελίξεις 7 ότι κρίνεται σκόπιμο, αφετέρου, να αξιολογηθούν σε εύθετο χρόνο από ανεξάρτητους εμπειρογνώμονες τα επιτεύγματα του προγράμματος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα στο θεματικό πεδίο «Ανταγωνιστική και βιώσιμη οικονομική ανάπτυξη» (καλούμενο στο εξής «ειδικό πρόγραμμα») για την περίοδο από [ημερομηνία έγκρισης του παρόντος προγράμματος] έως 31 Δεκεμβρίου 2002.

Άρθρο 2

1. Σύμφωνα με το παράρτημα III του πέμπτου προγράμματος-πλαισίου, το ποσό που κρίνεται απαραίτητο για την εκτέλεση του ειδικού προγράμματος (καλούμενο στο εξής «ποσό») ανέρχεται σε 2 895 εκατομμύρια Ecu, από τα οποία το 6,30 % κατ' ανώτατο όριο για τις διοικητικές δαπάνες της Επιτροπής.

2. Στο παράρτημα I παρατίθεται ενδεικτική κατανομή ως άνω ποσού.

3. Από το ποσό αυτό,

- 640 εκατομμύρια Ecu αφορούν την περίοδο 1998-1999,

- 2 255 εκατομμύρια Ecu αφορούν την περίοδο 2000-2002.

Εφόσον συντρέχουν λόγοι, το τελευταίο ανωτέρω ποσό αναπροσαρμόζεται με τις προϋποθέσεις που προβλέπονται στο άρθρο 3 παράγραφος 3 του πέμπτου προγράμματος-πλαισίου.4. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών προοπτικών.

Άρθρο 3

1. Οι κύριοι άξονες, οι επιστημονικοί και τεχνολογικοί στόχοι του ειδικού προγράμματος καθώς και οι αντίστοιχες προτεραιότητες παρατίθενται στο παράρτημα II. Καθορίζονται σύμφωνα με τις βασικές αρχές και τις τρεις κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.

2. Σύμφωνα με τις ως άνω αρχές και τα ως άνω κριτήρια, στην επιλογή δράσεων ΕΤΑ που θα αναληφθούν έχουν εφαρμογή τα κριτήρια επιλογής που αναφέρονται στο άρθρο 10 των κανόνων συμμετοχής διάδοσης.

Εφαρμόζεται επίσης ένα ειδικό για το παρόν πρόγραμμα κριτήριο: η συμμετοχή των οντοτήτων βιομηχανικού χαρακτήρα στις δράσεις επιμερισμένης δαπάνης θα πρέπει να είναι η ενδεδειγμένη για το είδος της εκάστοτε δραστηριότητας.

Κατά την εφαρμογή του προγράμματος, καθώς και στο πρόγραμμα εργασίας που ορίζεται στο άρθρο 5 παράγραφος 1, τηρούνται όλα αυτά τα κριτήρια, μολονότι είναι δυνατόν να διαφέρει η στάθμισή τους.

3. Στο ειδικό πρόγραμμα έχουν εφαρμογή οι κανόνες συμμετοχής και διάδοσης.

4. Οι λεπτομέρειες της χρηματοδοτικής συμμετοχής της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.

5. Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.

Οι πρακτικές διαδικασίες εκτέλεσης για το παρόν ειδικό πρόγραμμα προσδιορίζονται στο παράρτημα III.

Άρθρο 4

Βάσει των κριτηρίων που καθορίζονται στο άρθρο 3, των επιστημονικών και τεχνολογικών στόχων καθώς και των προτεραιοτήτων που αναφέρονται στο παράρτημα II, η Επιτροπή:

α) εξετάζει την πρόοδο της εκτέλεσης του ειδικού προγράμματος και υποβάλλει, κατά περίπτωση, προτάσεις προσαρμογής, σύμφωνα με το άρθρο 5 παράγραφος 1 του πέμπτου προγράμματος-πλαισίου,

β) αναθέτει την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά στις δράσεις που υλοποιούνται τα πεδία που καλύπτει το ειδικό πρόγραμμα.

Άρθρο 5

1. Η Επιτροπή εκπονεί πρόγραμμα εργασίας προσδιορίζοντας:

α) το περιεχόμενο του παραρτήματος II 7

β) το ενδεικτικό χρονοδιάγραμμα εκτέλεσης του ειδικού προγράμματος 7

γ) τις διαδικασίες συντονισμού που υποδεικνύονται στο παράρτημα III 7

δ) και, εάν παραστεί ανάγκη, τα κριτήρια επιλογής καθώς και τον τρόπο εφαρμογής τους για κάθε έμμεση δράση ΕΤΑ.

Το πρόγραμμα εργασίας ενημερώνεται κατά περίπτωση.

2. Για την υλοποίηση των έμμεσων δράσεων ΕΤΑ, η Επιτροπή κινεί, βάσει του προγράμματος εργασίας, τις διαδικασίες που αναφέρονται στους κανόνες συμμετοχής και διάδοσης, πρωτίστως μέσω προσκλήσεων υποβολής προτάσεων.

Άρθρο 6

1. Η Επιτροπή επιφορτίζεται με την εκτέλεση του παρόντος ειδικού προγράμματος.

2. Η Επιτροπή επικουρείται από την επιτροπή του προγράμματος, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

3. Ο αντιπρόσωπος της Επιτροπής υποβάλει στην επιτροπή του προγράμματος τα σχέδια μέτρων σχετικά με:

- την εκπόνηση και την ενημέρωση του προγράμματος εργασίας που αναφέρεται στο άρθρο 5 παράγραφος 1,

- την εντολή για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου,

- οιαδήποτε αναπροσαρμογή της ενδεικτικής κατανομής του ποσού που παρατίθεται στο παράρτημα I.

Άρθρο 7

1. Η επιτροπή του προγράμματος διατυπώνει τη γνώμη της σχετικά με τα σχέδια μέτρων που αναφέρονται στο άρθρο 6 παράγραφος 3, εντός προθεσμίας που μπορεί να ορίσει ο πρόεδρος εφόσον το θέμα επείγει. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός προθεσμίας έξι εβδομάδων από την ημερομηνία υποβολής της πρότασης τα προτεινόμενα μέτρα θεσπίζονται από την Επιτροπή.

2. Η Επιτροπή ενημερώνει τακτικά την επιτροπή του προγράμματος σχετικά με την πορεία εκτέλεσης του ειδικού προγράμματος, και ιδίως για τα αποτελέσματα της αξιολόγησης και της επιλογής των έμμεσων δράσεων ΕΤΑ.

Άρθρο 8

Η παρούσα απόφαση απευθύνεται στα κράτη μέλη.

(1) Κοινή θέση αριθ. 31/98 που θεσπίστηκε από το Συμβούλιο στις 23 Μαρτίου 1998 (ΕΕ C 178 της 10.6.1998, σ. 49).

(2) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(3) COM(97) 553 τελικό.

(4) COM(97) 587 τελικό (ΕΕ C 40 της 7.2.1998, σ. 14).

ΠΑΡΑΡΤΗΜΑ I

ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΤΟ ΓΕΝΙΚΟ ΠΕΡΙΓΡΑΜΜΑ, ΟΙ ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΟΙ ΠΡΟΤΕΡΑΙΟΤΗΤΕΣ

ΕΙΣΑΓΩΓΗ

Η ανταγωνιστικότητα και η βιωσιμότητα αποτελούν τα στοιχεία κλειδιά για την οικονομική μακροβιότητα της Ένωσης, προαπαιτούμενος όρος της οποίας είναι η δημιουργία πλούτου και θέσεων απασχόλησης, η βελτίωση της ποιότητας της ζωής των Ευρωπαίων πολιτών αλλά και η διατήρηση του περιβάλλοντος και του υπόβαθρου των φυσικών πόρων. Αυτές εξαρτώνται από την ικανότητα των πολιτών, των επιχειρήσεων, των περιφερειών, των εθνών αλλά και της Κοινότητας να δημιουργήσουν και να χρησιμοποιήσουν τις γνώσεις, τις επιστήμες αλλά και την τεχνολογία του αύριο υπό τη μορφή των αγαθών, των διαδικασιών παραγωγής και των υπηρεσιών υψηλής ποιότητας καθώς και των νέων και αποτελεσματικότερων τρόπων οργάνωσης. Όπως είναι προφανές, η έρευνα διαδραματίζει καθοριστικό ρόλο για τη διαμόρφωση ενός ανταγωνιστικότερου τεχνολογικού υπόβαθρου για την ευρωπαϊκή βιομηχανία αλλά και τη μεταβατική πορεία προς ένα κόσμο που θα είναι μακροπρόθεσμα βιώσιμος, γεγονός που θα οδηγήσει στην αναμόρφωση των μεθόδων εργασίας αλλά και στη βελτιστοποιημένη εκμετάλλευση των πόρων.

Έχει περάσει πια η εποχή στην οποία η ανταγωνιστικότητα αλλά και η βιωσιμότητα μπορούσαν να θεωρηθούν ζητήματα που ενδιαφέρουν μόνο εξειδικευμένες οργανώσεις ή κλάδους. Υπό το καθεστώς της ολοένα και πιο αλληλεξαρτημένης και παγκοσμιοποιημένης οικονομίας, επιβάλλεται να ακολουθηθεί μια συστημική προσέγγιση, στο πλαίσιο της οποίας οι ερευνητικές δραστηριότητες θα πλαισιώσουν την ανάπτυξη συμπαγών βιομηχανικών και κοινωνικών συστημάτων, που θα είναι αλληλοσυνδεδεμένα και αποτελεσματικά στα θέματα του περιβάλλοντος, τα οποία θα ανταποκρίνονται όχι μόνο στις προσδοκίες της αγοράς, αλλά θα ικανοποιούν ταυτόχρονα και τις ανάγκες της κοινωνίας. Στο επίκεντρο των συστημάτων αυτών τοποθετούνται τα αποδοτικά συστήματα παραγωγής με βάση την ποιότητα, που είναι ενταγμένα σε ευέλικτες μορφές οργάνωσης και τα οποία δημιουργούν αγαθά και υπηρεσίες υψηλής ποιότητας που σέβονται το περιβάλλον (στην Ευρώπη υπάρχουν περισσότερες από 2 εκατομμύρια βιομηχανικές επιχειρήσεις, στις οποίες εργάζονται περισσότερα από 40 εκατομμύρια άτομα. Άλλα 80 εκατομμύρια άτομα εργάζονται παράλληλα σε συναφείς επιχειρήσεις παροχής υπηρεσιών). Οι εν λόγω δραστηριότητες που είναι πηγές ευημερίας θα πρέπει να στηρίζονται καθ' αυτό στην προσφορά βασικών υπηρεσιών και προϊόντων, όπως για παράδειγμα αποτελεσματικών συστημάτων μεταφοράς και μη ρυπογόνων και ασφαλών οχημάτων, που καλούνται να υποστηρίξουν τις βιώσιμες μορφές εμπορίου και κινητικότητας των αγαθών και προσώπων. Επίσης απαιτείται να αναπτυχθούν υλικά ποιότητας και αξιόπιστες μέθοδοι μετρήσεων και διεξαγωγής δοκιμών, για να εγγυηθούν οι ανταγωνιστικές και βιώσιμες συνθήκες οικονομικής ανάπτυξης, ενώ παράλληλα απαιτείται η άριστη δυνατή εκμετάλλευση των ειδικότερων ερευνητικών υποδομών, τόσο της υλικής όσο και της εικονικής. Αυτή η καθολική προσέγγιση αποτελεί και την καλύτερη δυνατή λύση για να βελτιωθούν σε μακροπρόθεσμη βάση η αποτελεσματικότητα αλλά και η βιωσιμότητα του ευρωπαϊκού οικονομικού συστήματος, λαμβανομένων υπόψη των περιοριστικών όρων της μεταβαλλόμενης παγκόσμιας αγοράς αλλά και της ευθύνης που υπέχει το σύστημα στους τομείς που θίγουν το περιβάλλον αλλά και τον άνθρωπο.

Στρατηγικός στόχος του προγράμματος

Αντικειμενικός στόχος του εξεταζόμενου ειδικού προγράμματος οφείλει να είναι η υποστήριξη των ερευνητικών δραστηριοτήτων οι οποίες συμβάλλουν στην ενίσχυση της ανταγωνιστικότητας και της βιωσιμότητας και ιδίως εκείνων των δραστηριότητων που πετυχαίνουν τον συγκερασμό των δύο στόχων. Ο ρόλος της βιομηχανίας στο πλαίσιο αυτό δεν έγκειται αποκλειστικά στον εντοπισμό των θεματικών πεδίων συνεργασίας, αλλά παράλληλα στη συνένωση και την ενοποίηση των σχεδίων και ιδίως των πολυκλαδικών σχεδίων, κατά μήκος της συνολικής αλυσίδας προστιθέμενης αξίας, κατά τρόπο ώστε να διασφαλιστούν με αποτελεσματικότερο τρόπο η αφομοίωση και οι καινοτόμες πτυχές των τεχνολογιών σε όλη την Ευρώπη. Η διαμόρφωση των νέων βασικών εννοιών της «βιομηχανίας οικολογικής σκοπιμότητας», της διατροπικότητας, της νέας γενιάς αεροσκαφών και των άλλων μεταφορικών μέσων καθώς και των πρωτοπόρων προσεγγίσεων για την ενσωμάτωση των νέων τεχνολογιών θα συμβάλει στην προπαρασκευή των βιομηχανικών κλάδων για την αντιμετώπιση των ζωτικών προβλημάτων της επόμενης χιλιετηρίδας αλλά και θα βοηθήσει να τονωθεί η στρατηγική προοπτική της έρευνας σε όλους τους κλάδους της ευρωπαϊκής βιομηχανίας. Οι ερευνητικές δραστηριότητες θα επικεντρωθούν σε σαφώς προσδιορισμένες ανάγκες.

Ικανοποίηση των κοινωνικοοικονομικών αναγκών. Τονώνοντας τις συστημικές μορφές προσέγγισης, ενισχύοντας την ικανότητα πραγματοποίησης καινοτομιών του ευρωπαϊκού βιομηχανικού ιστού αλλά και ευνοώντας τη σύσταση επιχειρήσεων και υπηρεσιών που θεμελιώνονται στις αναδεικνυόμενες τεχνολογίες και τις νέες αγορές, το πρόγραμμα θα βοηθήσει να επιλυθούν τα ζωτικά προβλήματα της κοινωνίας και να αντιμετωπισθεί ιδίως η ανεργία. Οι έρευνες που θα διεξαχθούν παράλληλα με επίκεντρο τις βιώσιμες μορφές κινητικότητας και τις μεθόδους παραγωγής, τα προϊόντα εκείνα και τις υπηρεσίες που σέβονται σε μεγαλύτερο βαθμό το περιβάλλον θα συμβάλουν στη βελτίωση της ποιότητας της ζωής.

Προσαύξηση της ευρωπαϊκής προστιθέμενης αξίας. Οι δραστηριότητες εκείνες που στοχεύουν στην επίλυση των προβλημάτων που ξεπερνούν τα όρια ενός κράτους μέλους και τα οποία ανακύπτουν στον χώρο των διαφόρων δράσεων που διαδραματίζουν ρόλο κλειδί προσλαμβάνουν σαφή πανευρωπαϊκή διάσταση πράγμα που ισχύει επίσης και για τις δράσεις που συνδέονται με τον προσδιορισμό των κανόνων και προτύπων που καλούνται να στηρίξουν τις κοινοτικές πολιτικές. Αλλά και για την αναζήτηση της κρίσιμης μάζας που απαιτείται για να επιτευχθούν συγκεκριμένα και χειροπιαστά αποτελέσματα μέσα από τη λειτουργική εκμετάλλευση εξαιρετικά δαπανηρών μορφών τεχνολογίας θα χρειαστεί επίσης η κινητοποίηση εθνικών πόρων ή άλλων ευρωπαϊκών λειτουργικών μηχανισμών ΕΤΑ.

Υποστήριξη της ευρωπαϊκής ανταγωνιστικότητας. Η Ευρώπη πάσχει από τα κενά που εμφανίζει σε συνάρτηση με τους κυριότερους ανταγωνιστές της στο βαθμό που δεν κατορθώνει εξίσου καλά με εκείνους να μετουσιώσει τον επιστημονικό της πλούτο σε καινοτομίες. Για να ενδυναμωθεί η ανταγωνιστικότητα και να τονωθεί η παραγωγικότητα θα πρέπει να ευνοηθεί όχι μόνο η έρευνα αλλά και η πραγματοποίηση καινοτομιών με βάση τις νέες συλλήψεις προϊόντων και υπηρεσιών, συστημάτων παραγωγής και βασικών αντιλήψεων οργάνωσης (όπως για παράδειγμα η «βιομηχανία οικολογικής σκοπιμότητας».

Σεβασμός του ηθικού πλαισίου. Ο μεγαλύτερος δυνατός σεβασμός των δικαιωμάτων του ανθρώπου αλλά και των θεμελιωδών ηθικών αρχών θα διασφαλιστεί σε όλες τις δραστηριότητες του ειδικού προγράμματος, όπως ορίζεται στο άρθρο 6 της απόφασης του Ευρωπαϊκού Κοινοβουλίου και του Συμβουλίου για το πέμπτο πρόγραμμα πλαίσιο.

Οι καίριες δράσεις «Πρωτοπόρα προϊόντα, διαδικασίες και μορφές οργάνωσης», «Βιώσιμη κινητικότητα και διατροπικότητα», «Νέες προοπτικές για την αεροναυπηγική» και «Χερσαίες μεταφορές και θαλάσσιες τεχνολογίες» έχουν ως στόχο τους τη σύγκλιση των προσπαθειών που καταβάλλονται στους διάφορους ερευνητικούς τομείς (όπως για παράδειγμα τα υλικά, η εφαρμογή των τεχνολογιών της κοινωνίας των πληροφοριών, οι τεχνολογίες που σέβονται το περιβάλλον κ.ο.κ) προς επίτευξη των στόχων που αναλύθηκαν προηγουμένως. Η επικράτηση αυτής της πολυκλαδικής διάστασης θα επιδιωχθεί επίσης και στις δραστηριότητες που συνδέονται με τις έρευνες που έχουν ως επίκεντρο τα υλικά, ή τις μετρήσεις και τις δοκιμές, αλλά και στις έρευνες που συνδέονται με την υποστήριξη των ερευνητικών υποδομών. Στο πλαίσιο της εξέτασης όλων αυτών των δραστηριότητων θα δοθεί επίσης ιδιαίτερη προσοχή στη διάσταση της καινοτομίας, αλλά και στην ενθάρρυνση και την υποστήριξη της συμμετοχής των ΜΜΕ, κατά τρόπο ώστε να προωθηθεί η μείωση του χάσματος μεταξύ της επίτευξης των αποτελεσμάτων της έρευνας και της πραγματικής τους εκμετάλλευσης από την οικονομία και την κοινωνία.

ΔΕΣΜΟΙ ΚΑΙ ΣΥΜΠΛΗΡΩΜΑΤΙΚΟΤΗΤΑ ΜΕ ΤΑ ΑΛΛΑ ΠΡΟΓΡΑΜΜΑΤΑ

Οι δραστηριότητες ΕΤΑ θα ενταχθούν και θα συντονιστούν, εάν αυτό κριθεί αναγκαίο, τόσο εντός του πλαισίου των διαφόρων καίριων δράσεων και των ποικιλόμορφων προγραμμάτων, όσο και στις σχέσεις μεταξύ τους αλλά και με το ΚΚΕρ. Μεταξύ τους θα συναφθούν οι προσήκοντες δεσμοί. Αυτό θα επιτρέψει να δημιουργηθούν μηχανισμοί μέσω των οποίων η βιομηχανία, οι δημόσεις αρχές, οι χρήστες αλλά και η ερευνητική κοινότητα θα μπορούν να εργαστούν με εναρμονισμένο τρόπο για την επίλυση των κοινών προβλημάτων και ιδίως σε τομείς όπως τα ευφυή συστήματα παραγωγής, τα μικροσυστήματα, η νέα γενεά αεροσκαφών και τα άλλα μέσα μεταφοράς ή η διαχείριση της κυκλοφορίας.

Τα διακυβευόμενα οικονομικά και τεχνολογικά συμφέροντα της εξάπλωσης, της προσαρμογής και της ενοποίησης των βιοεπιστημών, των μορφών τεχνολογίας που συνδέονται με την ενέργεια, το περιβάλλον ή και την κοινωνία των πληροφοριών διαδραματίζουν καίριο ρόλο την τόνωση της ανταγωνιστικής και βιώσιμης οικονομικής ανάπτυξης. Οι ειδικότερες εφαρμογές που ανταποκρίνονται σε αυτά τα συμφέροντα αποτελούν αναπόσπαστο μέρος των διαφόρων δράσεων του παρόντος προγράμματος και θα τεθούν σε εφαρμογή σε στενή συνεργασία με τα θιγόμενα ειδικά προγράμματα.

Σε ό,τι αφορά ιδίως το θεματικό πρόγραμμα «Μια κοινωνία των πληροφοριών φιλική για τους χρήστες», ο συντονισμός βασίζεται στην ακόλουθη αρχή: οι καθαυτό δραστηριότητες που αφορούν τις τεχνολογίες της κοινωνίας των πληροφοριών (που συμπεριλαμβάνουν την ανάπτυξη, τις ενέργειες επίδειξης και αφομοίωσης των τεχνολογιών) θα συγκεντρωθούν στο πρόγραμμα «Κοινωνία των πληροφοριών φιλική για τους χρήστες», ενώ εκείνες οι δραστηριότητες που συνδέονται με την εξάπλωση, την ενοποίηση και την προσαρμογή των εν λόγω τεχνολογιών στις εφαρμογές σε συνάρτηση με την επικράτηση ανταγωνιστικών και βιώσιμων ρυθμών οικονομικής ανάπτυξης θα τεθούν σε εφαρμογή στο πλαίσιο αυτού του τελευταίου προγράμματος.

Οι πτυχές που συνδέονται με τα οριζόντια προγράμματα περιγράφονται στις παραγράφους που ακολουθούν:

- Πολυάριθμα προβλήματα που εξετάζονται από το πρόγραμμα αυτό δεν μπορεί να αντιμετωπισθούν αποτελεσματικά παρά μόνο μέσα σ' ένα ευρύτερο διεθνές πλαίσιο. Αυτός είναι ακριβώς και ο λόγος για τον οποίο ο στενός συντονισμός θα αναπτυχθεί από κοινού με το πρόγραμμα «Επιβεβαίωση του διεθνούς ρόλου των κοινοτικών ερευνών», ιδίως για τους τομείς εκείνους στους οποίους ο παγκόσμιος ανταγωνισμός είναι άγριος ή στους οποίους διακυβεύονται βασικά γεωοικονομικά προβλήματα. Αυτό ισχύει προφανώς για τις ερευνητικές δραστηριότητες που συνδέονται με την παραγωγή, τις μεταφορές, τη θάλασσα, τα υλικά ή και τη τυποποίηση, για τις οποίες η συνεργασία με τις διεθνείς πρωτοβουλίες (όπως για παράδειγμα η πρωτοβουλία IMS, Inteligent Manufacturing Systems, ευφυή συστήματα παραγωγής) θα προσδώσει προστιθέμενη αξία στις ευρωπαϊκές ερευνητικές εργασίες. Οι δυνατότητες που διανοίγονται από το Cost και το Eureka θα εκμεταλλευτούν στο έπακρο, ακριβώς όπως και η συνεργασία με τους διεθνείς οργανισμούς, με απώτερο σκοπό να υπάρξει συγκερασμός μεταξύ των ενεργειών και των σχεδίων του εν λόγω προγράμματος και των αντίστοιχων δραστηριοτήτων έρευνας που χρηματοδοτούνται σε εθνικό επίπεδο. Στις περιπτώσεις της συνεργασίας με το Eureka, θα μπορέσουν να αναπτυχθούν σχέδια που συμβαδίζουν με τα πρωταρχικά θεματικά πεδία κοινού ενδιαφέροντος στο πλαίσιο της υλοποίησης δράσεων καίριας σημασίας. Θα αναληφθούν επίσης ειδικές δραστηριότητες, στόχος των οποίων είναι να διευκολυνθεί η συμμετοχή φορέων από τρίτες χώρες και να διατηρηθούν οι δεσμοί δεσμών με τους ειδικούς από τρίτες χώρες που έχουν καταρτισθεί στην Ευρώπη, οι οποίες θα συμβάλουν επίσης στο να προσλάβει το πρόγραμμα διεθνείς διαστάσεις.

- Αν ληφθούν υπόψη η αυξημένη ανάγκη να καλυφθεί η απόσταση μεταξύ των αποτελεσμάτων της έρευνας και των πιθανών εφαρμογών τους, αλλά και ο μεγάλος αριθμός επιχειρήσεων που ενδέχεται να ενδιαφέρουν αυτά τα πιθανά αποτελέσματα, θα πρέπει να δοθεί ιδιαίτερη προσοχή στις δραστηριότητες που συνδέονται με την καινοτομία και τη συμμετοχή των ΜΜΕ. Αυτό ισχύει για παράδειγμα για όλες εκείνες τις δράσεις που εφαρμόζονται από το εν λόγω πρόγραμμα (όπως, για παράδειγμα οι έρευνες συνεργασίας, τα βιομηχανικά έργα μεγάλης κλίμακας, η υποστήριξη των ερευνητικών υποδομών) σε στενό συντονισμό με το πρόγραμμα «Προώθηση της καινοτομίας και ενθάρρυνση της συμμετοχής των ΜΜΕ». Σε μια μονάδα καινοτομίας θα συγκεντρωθούν όλες οι δραστηριότητες προώθησης ενόψει της εξάπλωσης αλλά και της εκμετάλλευσης των αποτελεσμάτων του προγράμματος αυτού. Η μονάδα αυτή θα βοηθήσει έτσι να διασφαλιστεί η συμπληρωματικότητα και η διεπαφή μεταξύ των δραστηριοτήτων καινοτομίας που τίθενται σε εφαρμογή στο πλαίσιο του προγράμματος «Καινοτομία και συμμετοχή των ΜΜΕ».

- Η βελτίωση της τεχνογνωσίας, των ειδικών γνώσεων αλλά και των προσόντων των Ευρωπαίων ερευνητών στους τομείς που καλύπτει το πρόγραμμα αυτό θα βοηθήσουν να ενισχυθεί σε σημαντικό βαθμό η ικανότητα της Ευρώπης να δημιουργήσει χειροπιαστά και βιώσιμα αποτελέσματα. Αυτός είναι και ο λόγος για τον οποίο οι δραστηριότητες έρευνας θα πρέπει να αναπτυχθούν συμπληρωματικά προς τα μέτρα που συνδέονται με την κατάρτιση και τις κοινωνικοοικονομικές πτυχές, που θα αποτελέσουν έτσι αναπόσπαστο μέρος του προγράμματος και ενδεχομένως των σχεδίων.

α) ΔΡΑΣΕΙΣ ΚΑΙΡΙΑΣ ΣΗΜΑΣΙΑΣ

i) Πρωτοπόρα προϊόντα, διαδικασίες και μορφές οργάνωσης

Στόχοι και προτεραιότητες ΕΤΑ

Ευρύτερος στόχος της δράσης αυτής είναι η επεξεργασία και ανάπτυξη των νέων μεθόδων θεωρητικής σύλληψης των προηγμένων εξοπλισμών και διαδικασιών παραγωγής (1) που ενισχύουν την ποιότητα και μειώνουν το κόστος των διαδικασιών παροχής υπηρεσιών και προϊόντων (με στόχο την αισθητή βελτίωση αυτών των συντελεστών σε μεσοπρόθεσμη βάση), περιορίζουν τον αντίκτυπο καθ' όλη τη χρονική διάρκεια του κύκλου ζωής, βελτιώνουν την κατανόηση των θεμάτων που συνδέονται με τις ήπιες τεχνολογίες (την οργάνωση, τη διαχείριση, τις λογιστικές μεθόδους, την τηλεργασία κ.ο.κ.) με απώτερο σκοπό την ολοσχερή ενσωμάτωσή τους στις αντίστοιχες βιομηχανικές διαδικασίες και, τέλος, συμβάλλουν στην εμπέδωση της οικονομικής ανάπτυξης και της απασχόλησης (με στόχο τη δημιουργία ή τη διατήρηση στην Ευρώπη ενός αριθμού θέσεων εργασίας συγκρίσιμου, σε ποσοστιαία αναλογία, με τα αντίστοιχα στοιχεία των κυριότερων ανταγωνιστών της Ευρώπης). Κατά τη διάρκεια της εφαρμογής αυτής της καίριας δράσης, θα δοθεί αφενός μεν ιδιαίτερη βαρύτητα στην ολοκληρωμένη προσέγγιση των συστημάτων παραγωγής (προϊόντων, μέσων, διαδικασιών και μορφών οργάνωσης) και αφετέρου στη συγκρότηση ενιαίας δέσμης και την ενσωμάτωση των σχεδίων στο πλαίσιο στοχοθετημένων ομάδων, γεγονός που θα διευκολύνει τον συνυπολογισμό των κοινωνικοοικονομικών, οικολογικών και ανταγωνιστικών πτυχών. Ιδιαίτερη προσοχή θα δοθεί επίσης στη συμμετοχή τωνΜΜΕ, λαμβάνοντας υπόψη τις ειδικές ανάγκες και το ρόλο που διαδραματίζουν αυτές στην αλυσίδα του εφοδιασμού. Στις περιπτώσεις που αυτό θα κριθεί αναγκαίο, θα συντονιστούν οι σχετικές δραστηριότητες έρευνας με τις αντίστοιχες δραστηριότητες άλλων προγραμμάτων αλλά επίσης και με τις διεθνείς πρωτοβουλίες (IMS, Eureka).

- Αποτελεσματική σύλληψη και παραγωγή

Στόχος εν προκειμένω είναι η αύξηση της ανταγωνιστικότητας, επηρεάζοντας την προστιθέμενη βιομηχανική αξία, την ποιότητα και την άμεση αντίδραση στις ανάλογες εξελίξεις της αγοράς, περιορίζοντας το χρόνο διοχέτευσης των προϊόντων στην αγορά και μειώνοντας το υλικό σκέλος στους συνδυασμούς προϊόντων/υπηρεσιών.

Προτεραιότητες ΕΤΑ: τεχνολογίες για την ενοποιημένη σύλληψη και ανάπτυξη προϊόντων/υπηρεσιών, προϊόντων τεχνολογίας πολλαπλής εφαρμογής (συμπεριλαμβανομένου και του εξοπλισμού παραγωγής) και διαδικασίες παραγωγής τους προηγμένες τεχνικές παραγωγής και κατασκευής, μηχανήματα και εξοπλισμός μεγαλύτερης ακριβείας και αξιοπιστίας 7 τεχνολογίες και εξοπλισμός παραγωγής για την άριστη χρήση των πόρων και για την ελαχιστοποίηση της κλίμακας μεγέθους των προϊόντων συμπεριλαμβανομένης της παραγωγής και της συναρμολόγησης μικροσυστημάτων 7 μέθοδοι που στοχεύουν στην κατάργηση των φραγμών που διαχωρίζουν τους φορείς σύλληψης από τους καταναλωτές.

- Ευφυής παραγωγή

Ο επιδιωκόμενος στόχος είναι η βελτιστοποίηση του επιπέδου των επιδόσεων για όλες τις συνιστώσες του βιομηχανικού περιβάλλοντος, μέσω της εξάπλωσης, της ενοποίησης και της εφαρμογής των τεχνολογιών της κοινωνίας των πληροφοριών στα συστήματα παραγωγής.

Προτεραιότητες ΕΤΑ: Συστήματα παραγωγής, ευφυή και αναπροσαρμόσιμα μηχανήματα και εξοπλισμός 7 επιγραμμικός έλεγχος με χρήση αισθητήρων προηγμένης τεχνολογίας 7 επέκταση της διάρκειας ζωής και βελτιστοποίηση της εκμετάλλευσης των συστημάτων παραγωγής 7 ευφυή συστήματα λειτουργίας και συντήρησης, συμπεριλαμβανομένης και της αυτοεπισκευής 7 εφαρμογή προηγμένων μορφών τεχνολογίας για τα ευέλικτα και διαλειτουργικά συστήματα και δίκτυα ανεφοδιασμού παραγωγής διανομής, συμπεριλαμβανομένης και της ενοποίησης των εξελίξεων που συνδέονται με το ηλεκτρονικό εμπόριο.

- Οικολογικά αποτελεσματικές διαδικασίες

Ο στόχος που επιδιώκεται είναι να ελαχιστοποιηθεί ο αντίκτυπος για το περιβάλλον καθ' όλη τη διάρκεια του πλήρους κύκλου ζωής, λαμβάνοντας υπόψη όλα τα θεμελιώδη στοιχεία του βιομηχανικού συστήματος, από τη φάση της εξόρυξης μέχρι και τη διαχείριση των αποβλήτων και εντάσσοντας υποχρεωτικά τον κύκλο της παραγωγής, δίνοντας ιδιαίτερη σημασία στις διαδικασίες υψηλής έντασης κατά τη χρήση των φυσικών πόρων.

Προτεραιότητες ΕΤΑ: Τεχνολογίες των διαδικασιών που είναι καθαρές και οικολογικά αποτελεσματικές, έρευνες που στοχεύουν στον έλεγχο των στοιχειωδών φαινομένων, όπως η σύνθεση, η κατάλυση, οι μηχανισμοί διαχωρισμού και αντιδράσεων, η εκπόνηση μοντέλων και η προσομοίωση των διαδικασιών 7 εκπόνηση μελετών για τον αντίκτυπο και αξιολόγηση των ενεχόμενων κινδύνων 7 επιτόπια και επιγραμμική ανάκτηση των αποβλήτων 7 νέες διαδικασίες για την επεξεργασία, την επαναχρησιμοποίηση και την εξάλειψη χωρίς κίνδυνο των αποβλήτων 7 προσαρμογή, επαναχρησιμοποίηση, διάλυση των προϊόντων και παροπλισμός των συστημάτων παραγωγής.

- Οργάνωση της παραγωγής και της εργασίας

Ο επιδιωκόμενος στόχος είναι να σημειωθεί πρόοδος στην πορεία για τη δημιουργία απόλυτα αποδοτικών βιομηχανικών συστημάτων, ευέλικτων δικτύων βιομηχανικών επιχειρήσεων (συμπεριλαμβανομένων και των ΜΜΕ), προσανατολισμένων προς τον πελάτη οι οποίες θα διαθέτουν πολυτάλαντο και ενθουσιώδες εργατικό δυναμικό, οι οποίες εργάζονται σε τοποθεσία και χώρους εργασίας που είναι αποδοτικοί και ευχάριστοι, λαμβάνοντας παράλληλα υπόψη τους την πολυμορφία αλλά και τις ιδιαιτερότητες του ευρωπαϊκού πολιτιστικού πλαισίου και παραδόσεων παραγωγής.

Προτεραιότητες ΕΤΑ: Εκπόνηση μελετών για τους καθοριστικούς ανθρώπινους, οργανωτικούς, κοινωνικοοικονομικούς και κανονιστικούς παράγοντες της προοδευτικής μετάβασης των επιχειρήσεων προς αποτελεσματικούς και βιώσιμους τρόπους παραγωγής και κατανάλωσης 7 νέοι λειτουργικοί μηχανισμοί υποβοήθησης των διαδικασιών λήψης των αποφάσεων και νέες προσεγγίσεις για τη διαχείριση των μεταβολών και των ανθρωπίνων πόρων 7 εκπόνηση μελετών για τον αντίκτυπο και την αποδοχή που έχουν οι νέες μεθοδολογίες ανάληψης επιχειρηματικών πρωτοβουλιών και τα νέα μοντέλα βιομηχανικής παραγωγής που είναι συμβιβάσιμα με τη βασική αρχή της αειφορίας.

ii) Βιώσιμη κινητικότητα και διατροπικότητα

Στόχοι και προτεραιότητες ΕΤΑ

Ευρύτερος στόχος αυτής της καίριας δράσης είναι η μακροπρόθεσμη επίτευξη καλύτερης ισορροπίας μεταξύ της αυξανόμενης ζήτησης στο σκέλος της κινητικότητας και του απαιτούμενου σεβασμού των οικολογικών, κοινωνικών και οικονομικών περιορισμών καθώς και των περιορισμών στα θέματα ασφαλείας. Η δράση θα συμβάλει στον απεγκλωβισμό της οικονομικής ανάπτυξης από την αύξηση του όγκου των μεταφορών, στη μείωση του αρνητικού αντίκτυπου που έχουν οι διάφοροι τρόποι μεταφοράς και στην ενθάρρυνση της βιωσιμότερης εκμετάλλευσής τους. Ιδιαίτερη βαρύτητα θα δοθεί στη διατροπικότητα και τις καλύτερες διαδικασίες ενοποίησης των πλεονεκτημάτων που εμφανίζουν αντιστοίχως οι διάφοροι τρόποι μεταφοράς, ούτως ώστε να παρέχονται τόσο για τους επιβάτες, όσο και για τα φορτία υπηρεσίες από πόρτα σε πόρτα που να ανταποκρίνονται στις ανάγκες των χρηστών. Με τον τρόπο αυτό θα εγγυηθεί η καλύτερη διαχείριση της κινητικότητας.

- Συστήματα διαχείρισης των συνδυασμένων και διατροπικών μεταφορών

Ο στόχος που επιδιώκεται είναι να αναπτυχθούν, να επικυρωθούν και να επιδειχθούν, με τη βοήθεια των προϊόντων που αναπτύσσονται στο πλαίσιο του προγράμματος για τη δημιουργία μιας κοινωνίας των πληροφοριών φιλικής για τους χρήστες, ορθολογικά και αποδοτικά συστήματα διαχείρισης για τις μεταφορές με μέσα εναέριας μεταφοράς, μέσω των πλωτών εσωτερικών οδών, με σιδηροδρομικά και οδικά μέσα και με μέσα αστικών μεταφορών, της μορφής των ενοποιημένων συνδυασμένων ή διατροπικών μεταφορών και να διευκολυνθεί η δημιουργία των συστημάτων αυτών συμπεριλαμβανομένης της χρήσης των συστημάτων παροχής πληροφοριών και της λειτουργικής επικύρωσης των ολοκληρωμένων συστημάτων που δημιουργούνται με τον τρόπο αυτό έτσι ώστε να διευκολύνεται η σύστασή τους.

Προτεραιότητες ΕΤΑ: Ανάπτυξη, επικύρωση και επίδειξη των συστημάτων διαχείρισης της κυκλοφορίας και των συνδυασμένων και διατροπικών μεταφορών, συμπεριλαμβανομένης και της διατύπωσης λειτουργικών, κανονιστικών, διοικητικών και διαρθρωτικών λύσεων ενόψει της εξάπλωσής τους και των καθεστώτων τιμολόγησης 7 ενσωμάτωση στη διαχείριση των καθεστώτων μεταφοράς και των λογιστικών συστημάτων των παρεχομένων πληροφοριών και των ανταλλασσομένων δεδομένων μεταξύ των τρόπων μεταφοράς, συμπεριλαμβανομένης και της παροχής σε πραγματικό χρόνο πληροφοριών, ηλεκτρονικής τεκμηρίωσης και υπηρεσιών στους χρήστες 7 συστήματα πλοήγησης (2) και εύρεσης στίγματος μέσω δορυφόρων δεύτερης γενεάς 7 βελτίωση των λειτουργικών διαδικασιών μεταφοράς με τη χρήση δορυφόρων 7 ενσωμάτωση στο σύστημα μεταφορών υπηρεσιών όπως η διαχείριση του κυκλοφοριακού όγκου, η αναγνώριση, ο εντοπισμός και η καθοδήγηση των οχημάτων και των ενοτήτων φορτίου, η τιμολόγηση, ο προγραμματισμός του φορτίου, η πληροφόρηση των ταξιδιωτών και η παροχή υπηρεσιών στους επιβάτες.

- Υποδομές και διεπαφές τους με τα μέσα και συστήματα μεταφορών

Ο επιδιωκόμενος στόχος είναι να βελτιωθούν οι δυνατότητες διασύνδεσης και διαλειτουργικότητας και να προωθηθεί η διατροπικότητα στο πλαίσιο των συστημάτων μεταφοράς με την ενσωμάτωση όλων των συνιστωσών μέσω των διαφόρων τρόπων μεταφοράς στα επίπεδα των υποδομών, των σημείων μετεπιβίβασης, των μέσων μεταφοράς, των μέσων εξοπλισμού, των ενεργειών, των υπηρεσιών και του κανονιστικού πλαισίου.

Προτεραιότητες ΕΤΑ: Αποτελεσματικότερη χρήση και μείωση του κόστους εκμετάλλευσης, ανάπτυξης και συντήρησης των υφιστάμενων υποδομών 7 αποτελεσματικότητα των κόμβων 7 διασύνδεση μεταξύ των διευρωπαϊκών, περιφερειακών και τοπικών δικτύων 7 πρωτοπόρες αντιλήψεις στο χώρο των υποδομών και της εκμετάλλευσής τους 7 σχέσεις μεταξύ των μεταφορών, της χωροταξίας, του περιφερειακού προγραμματισμού, του περιβάλλοντος και της υγείας 7 μείωση της συμφόρησης, της ενεργειακής κατανάλωσης, της ρύπανσης και της υποβάθμισης των υποδομών 7 ένταξη των οχημάτων και των μέσων μαζικής μεταφοράς στο κύκλωμα των μεταφορών 7 πρωτοπόρες αντιλήψεις αναφορικά με τη βιώσιμη κινητικότητα στις περιοχές των αστικών κέντρων και της υπαίθρου και για τις μεταφορές μεταξύ αστικών κέντρων 7 ασφάλεια των μεταφορών ιδίως στις περιπτώσεις της μεταφοράς επικίνδυνων εμπορευμάτων 7 δυνατότητα προσπέλασης, σιγουριά, ασφάλεια και άνεση των μεταφορών και ιδίως για τα άτομα με ειδικές ανάγκες 7 ανθρώπινοι παράγοντες, όπως η επικοινωνία ανθρώπων/μηχανημάτων, η ανθρώπινη συμπεριφορά, η αποδοχή από τους χρήστες και τους φορείς εκμετάλλευσης των νέων «ευφυών» συστημάτων, μέθοδοι βελτιστοποιημένης κατάρτισης και προσφυγή σε προσομοιωτές.

- Κοινωνικοοικονομικά σενάρια για την κινητικότητα των προσώπων και των αγαθών

Ο στόχος που επιδιώκεται είναι να δημιουργηθούν εκείνες οι στρατηγικές και οι λειτουργικοί μηχανισμοί για την αντιμετώπιση των επιπτώσεων που έχουν οι οικονομικές και κοινωνικές εξελίξεις και ιδίως η κατάργηση των κανονιστικών ρυθμίσεων και η απελευθέρωση των μεταφορικών υπηρεσιών, καθώς και η παγκοσμιοποίηση των οικονομικών και εμπορικών δραστηριοτήτων στη ζήτηση κινητικότητας και στις πολιτικές μεταφορών.

Προτεραιότητες ΕΤΑ: Σενάρια για την προσφορά και τη ζήτηση μεταφορών και πολιτικοί προσανατολισμοί αναφορικά με τη ζήτηση κινητικότητας, την οργάνωση και τις δυνατότητες προσπέλασης στην αγορά 7 νομικές, θεσμικές, οργανωτικές και χρηματοδοτικές πτυχές των μεταφορικών συστημάτων και υποδομών 7 κατανόηση του ρόλου και των περιοριστικών όρων των λογιστικών συνθηκών ενόψει της βελτιστοποίησής τους 7 λειτουργικοί μηχανισμοί διακρίβωσης 7 μέθοδοι που στοχεύουν στην κατοχύρωση του σεβασμού των κανονιστικών ρυθμίσεων 7 μεθοδολογίες που επιτρέπουν την ποσοτική αποτίμηση του κόστους και των ευεργετικών αποτελεσμάτων, της ασφάλειας, των επιδόσεων και του αντίκτυπου των διαφόρων συστημάτων, δικτύων και δραστηριοτήτων μεταφοράς 7 αξιολόγηση των νέων τεχνολογιών και αντιλήψεων και ιδίως του αντίκτυπου που αυτές έχουν για την απασχόληση, τους χρήστες, το περιβάλλον, την οργάνωση της εργασίας, τις κοινωνικές συνθήκες αλλά και τη σιγουριά και την ασφάλεια.

iii) Τεχνολογίες των χερσαίων και θαλάσσιων μεταφορών

Στόχοι και προτεραιότητες ΕΤΑ

Ο στόχος που τίθεται εδώ είναι να υπερκερασθούν, αφενός μεν, τα αναγκαία ζωτικά τεχνολογικά προβλήματα, για να αναπτυχθεί και να επικυρωθεί η προσεχής γενεά οχημάτων, πλοίων, θαλάσσιων υποδομών και διεπαφών που εξυπηρετούν με ευφυή και αποτελεσματικό τρόπο τις ανάγκες των λογιστικών υποδομών και, αφετέρου, να αναπτυχθούν οι τεχνολογίες ανοικτής θάλασσας και για υποθαλάσσιες χρήσεις που θα επιτρέψουν την αειφόρο εκμετάλλευση των θαλάσσιων πόρων. Στην περίπτωση των οχημάτων, αυτά πρέπει να είναι σε θέση να ανταποκριθούν στις απαιτήσεις των πολιτών σε συνάρτηση με την βιώσιμη κινητικότητα και τη βελτίωση της ασφάλειας, μειώνοντας παράλληλα τον αντίκτυπο για το περιβάλλον και ενισχύοντας τις οικονομικές δυνατότητες της Ευρώπης. Αλλά και οι δραστηριότητες της εν λόγω δράσης καίριας σημασίας θα συντονιστούν στενά με τις αντίστοιχες δραστηριότητες που διασυνδέονται με τις χερσαίες και τις θαλάσσιες μεταφορές στο πλαίσιο των δράσεων καίριας σημασίας «βιώσιμη κινητικότητα και διατροπικότητα» και «συστήματα και υπηρεσίες για τον πολίτη».

- Τεχνολογίες καίριας σημασίας για τα οδικά και σιδηροδρομικά οχήματα

Ο στόχος που επιδιώκεται εν προκειμένω είναι η απόκτηση εκείνων των τεχνολογιών που στοχεύουν στη βελτίωση των οχημάτων μεταφοράς και των κυριότερων συνιστωσών των υποδομών. Οι τεχνολογίες αυτές πρέπει να είναι οικονομικές, ασφαλείς, ευφυείς, καθαρές, αποτελεσματικές, αξιόπιστες και θα πρέπει επίσης να ικανοποιούν τις νέες ανάγκες, από κοινωνική και οικονομική σκοπιά, ενώ θα πρέπει επίσης να ανταποκρίνονται στις προσδοκίες των Ευρωπαίων πολιτών.

Προτεραιότητες ΕΤΑ: Τεχνολογίες για τα φερόμενα και χερσαία συστήματα πρόωσης, χαρακτηριστικό στοιχείο των οποίων είναι ο μεγάλος βαθμός αποτελεσματικότητας, ο σεβασμός του περιβάλλοντος και η βελτιστοποίηση του κόστους 7 μείωση των θορύβων, των δονήσεων και των ηλεκτρομαγνητικών φαινομένων 7 ελαφρά εξαρτήματα και υποδομές 7 εφαρμογή της μικροτεχνολογίας και των αισθητήρων για τα εξαρτήματα και τα συστήματα αιχμής 7 τεχνολογίες που οδηγούν στη βελτίωση της ασφάλειας.

- Πρωτοπόρες αντιλήψεις για τα οδικά και σιδηροδρομικά οχήματα

Το ζητούμενο στην περίπτωση αυτή είναι η ανάπτυξη και η επίδειξη νέων αντιλήψεων για τα οχήματα με τη χρησιμοποίηση νέων τεχνικών κατασκευής και υλικών, που συμβαδίζουν με όλους τους λειτουργικούς, κοινωνικούς και οικονομικούς περιοριστικούς όρους. Η πρακτική αυτή θα συμβάλει στην ανάπτυξη βελτιωμένων συστημάτων μεταφοράς, χαρακτηριστική για τα οποία είναι η αύξηση της αποτελσματικότητας και των ανέσεων, η βελτίωση της ασφάλειας και του σεβασμού του περιβάλλοντος και η βελτίωση της διαθεσιμότητας, της συντήρησης, της βιομηχανικής χρήσης και της ανακύκλωσης των οχημάτων. Προτεραιότητα, θα δοθεί στη χάραξη αυτοκινήτων οχημάτων που θα εξυπηρετούν τις ανάγκες μεταφοράς προσώπων ή εμπορευμάτων σε μακρινές αποστάσεις, την αποκαλούμενη δράση καίριας σημασίας «η πόλη του αύριο και η πολιτιστική κληρονομιά» στο πλαίσιο της οποίας θα υπάρξει σύζευξη των τεχνολογιών και των επιδείξεων που προσιδιάζουν στα προβλήματα των αστικών μεταφορών.

Προτεραιότητες ΕΤΑ: Ενοποίηση των νέων συστημάτων, υποδομών και συνολικών κατασκευών πρόωσης και μετάδοσης της ισχύος που θα υποστηρίζονται από τις ιδιαίτερες έρευνες που θα διεξάγονται παράλληλα για το θεωρητικό σχεδιασμό οχημάτων, την εφαρμοσμένη μηχανική και τις διαδικασίες παραγωγής 7 ενοποίηση των ενσωματωμένων συστημάτων με προορισμό τα ευφυή και ασφαλή οχήματα 7 ολοκλήρωση των τεχνολογιών για τη βελτιστοποίηση του κόστους σε συνάρτηση με το σχεδιασμό των οχημάτων, την παραγωγή και χρήση τους, στο πλαίσιο μιας συνολικής προσέγγισης που συνδέεται με τον κύκλο ζωής του προϊόντος.

- Αλληλεπίδραση ανθρώπου - οχήματος

Εδώ επιδιώκεται ο στόχος να αναπτυχθούν οι διαδικασίες κόστους για τον εκσυγχρονισμό και την ανάπτυξη σε βιομηχανική κλίμακα των εξαρτημάτων και των φερόμενων συστημάτων, με στόχο τη βελτιωμένη λειτουργικότητα των ποικιλόμορφων μέσων που χρησιμοποιούνται στις χερσαίες μεταφορές, χαρακτηριστικό στοιχείο των οποίων είναι η ευελιξία, οι δυνατότητες επανασχεδιασμού, η γερή κατασκευή και για τα οποία προβλέπονται πάμπολλες δυνατότητες εφαρμογής. Η δράση θα έχει ως επίκεντρό της την ένταξη των συστημάτων αλληλεπίδρασης ανθρώπου - οχήματος, στη συνολική αντίληψη της αλυσίδας παραγωγής και του οχήματος.

Προτεραιότητες ΕΤΑ: Μεθοδολογίες που ευνοούν τον συνυπολογισμό των αλληλεπιδράσεων ανθρώπου - οχημάτων στις συνολικές διαδικασίες σχεδιασμού των οχημάτων και δημιουργίας πρωτοτύπων 7 αποδοτική αρχιτεκτονική για τον έλεγχο των οχημάτων που χρησιμοποιούν τεχνολογία ελαστική στα σφάλματα, σπονδυλωτής και εναλλάξιμης συγκρότησης οχημάτων 7 τεχνολογίες που εκμεταλλεύονται τη γνωστολογική μηχανική για την αποτελεσματική αλληλεπίδραση οχήματος/οδηγού ή επιβάτη 7 τεχνολογίες που οδηγούν σε βελτίωση των συνθηκών στο θάλαμο.

- Προηγμένες τεχνολογίες για την ανάπτυξη πλοίων και θαλάσσιων εξέδρων

Ο σκοπός που επιδιώκεται είναι η επικύρωση και η επίδειξη προηγμένων μορφών τεχνολογίας για την ανάπτυξη πλοίων και υποδομών στο θαλάσσιο περιβάλλον που λαμβάνουν υπόψη τους την ασφάλεια και την αποτελεσματικότητα σεβόμενες ταυτόχρονα το περιβάλλον. Η απόκτηση και η ενοοποίηση αυτού του τρίπτυχου τεχνολογιών καίριας σημασίας θα καλύψει όλες τις πλευρές του θεωρητικού σχεδιασμού, της παραγωγής, της λειτουργικής εκμετάλλευσης και του παροπλισμού ή της διάλυσης.

Προτεραιότητες ΕΤΑ: Ανάπτυξη τεχνολογιών νευραλγικής σημασίας για τα πλοία, τα συστήματα και υποσυστήματα που καλύπτουν τις βασικές αντιλήψεις ασφάλειας, προστασίας του περιβάλλοντος, αποτελεσματικότητας, παραγωγής, αποσυνάρμωσης και ανακύκλωσης. Οι έρευνες θα καλύψουν επίσης την ανάπτυξη των συστημάτων διεύθυνσης της νέας γενεάς, την εφαρμογή των νέων υλικών, τις υποδομές και τα εξαρτήματα καθώς και τις νέες βελτιστοποιημένες και εναλλακτικές συνολικές αντιλήψεις για το πλέγμα πρόωσης/μετάδοσης.

- Η χρησιμοποίηση της θάλασσας και των εσωτερικών πλωτών οδών για τη μεταφορά εμπορευμάτων και επιβατών

Σκοπός είναι εδώ η ανάπτυξη και η επικύρωση των πρωτοπόρων βασικών αρχών για τα πλοία που θα έχουν βελτιστοποιημένες επιδόσεις, λαμβάνοντας υπόψη τις οικονομικές πλευρές και εκπληρώνοντας ταυτόχρονα τους όρους που θέτουν οι πελάτες. Αυτό συνεπάγεται επίσης και την εξεύρεση νέων τεχνολογικών λύσεων για το χειρισμό των διακινούμενων φορτίων, καθώς και τους διατροπικούς εξοπλισμούς υψηλής ταχύτητας που θα χρησιμοποιηθούν στα λιμάνια, αλλά και τις υποδομές των θαλάσσιων και εσωτερικών πλωτών οδών.

Προτεραιότητες ΕΤΑ: Ενοποίηση των τεχνολογιών, του εξοπλισμού και των πρωτοπόρων συστημάτων που χρησιμοποιούνται στο πλαίσιο των καινοφανών αντιλήψεων για τα πλοία 7 ενοποίηση των τεχνολογιών για τη δημιουργία εγκαταστάσεων και για την εκτέλεση των λειτουργικών εργασιών μεταφόρτωσης εμπορευμάτων οι οποίες είναι αποτελεσματικές και ασφαλείς και σέβονται ταυτόχρονα το περιβάλλον 7 διεξαγωγή ερευνών προς υποστήριξη της ταυτόχρονης ανάπτυξης βιομηχανικών προτύπων, με κατευθυντήριο οδηγό τις προσεγγίσεις που ακολουθούν τον κύκλο της ζωής και τα κριτήρια της αποδοτικότητας.

- Τεχνολογίες για την ορθολογική και βιώσιμη διαχείριση της θάλασσας

Ο στόχος που επιδιώκεται εδώ είναι να αναπτυχθούν τεχνολογίες που προορίζονται για τους σκοπούς της μελέτης, της παρατήρησης των θαλασσών και της βιώσιμης εκμετάλλευσης της ενέργειας και των ορυκτών πόρων της θάλασσας, συμπεριλαμβανομένων και των τεχνολογιών ανοικτής θάλασσας και για υποθαλάσσιες χρήσεις, των τηλεκατευθυνόμενων οχημάτων και της υποθαλάσσιας ακουστικής, στο πλαίσιο της εφαρμογής μιας συμπαγούς προσέγγισης για την εκμετάλλευση της θάλασσας υπό τη μορφή της πηγής ορυκτών υλών και ενέργειας, επιδιώκοντας παράλληλα να βελτιωθεί η διαχείριση των παράκτιων περιοχών και να ελαχιστοποιηθεί ο αντίκτυπος που έχουν οι θαλάσσιες δραστηριότητες για το περιβάλλον.

Προτεραιότητες ΕΤΑ: Εφαρμογή πρωτοπόρων τεχνολογιών για την επίβλεψη και την πρόβλεψη της κατάστασης που θα εμφανίζει η θάλασσα, αλλά και το υποθαλάσσιο περιβάλλον και ο βυθός, ιδίως στις θαλάσσιες περιοχές μεγάλου βάθους, συμπεριλαμβανομένων και των συνθηκών για τα τηλεκατευθυνόμενα οχήματα 7 δημιουργία ασφαλών και αποτελεσματικών θαλάσσιων τεχνολογιών για την ανίχνευση, τον έλεγχο και τη μεταφορά των στοιχείων, ούτως ώστε να βελτιωθεί η δυνατότητα προσπέλασης και εκμετάλλευσης των θαλάσσιων ορυκτών πόρων, συμπεριλαμβανομένων και των θαλάσσιων υποδομών καθώς και των πλωτών παραγωγικών μονάδων

Απώτερος στόχος των εξειδικευμένων δραστηριοτήτων συντονισμού με τις άλλες ενέργειες καίριας σημασίας, καθώς και με το Eureka είναι η βελτιστοποίηση της αποτελεσματικότητας των κοινοτικών ερευνών.

iv) Οι νέες προοπτικές για τον τομέα της αεροναυπηγικής

Στόχοι και προτεραιότητες ΕΤΑ

Ο ευρύτερος στόχος που επιδιώκεται με την υλοποίηση αυτής της δράσης καίριας σημασίας, είναι να διευκολυνθεί η ανάπτυξη των αεροσκαφών, των υποσυστημάτων τους και των εξαρτημάτων τους, με απώτερο σκοπό την τόνωση της ανταγωνιστικότητας της ευρωπαϊκής βιομηχανίας, διασφαλίζοντας παράλληλα την ορθολογική διαχείριση των αεροπορικών μεταφορών. Ο μεσοπρόθεσμος αντικειμενικός στόχος των προσπαθειών ΕΤΑ, συμπεριλαμβανομένων και των δραστηριοτήτων επικύρωσης σε μεγάλη κλίμακα είναι να μειωθεί αισθητά η χρονική διάρκεια και το κόστος ανάπτυξης των νέων αεροσκαφών, να βελτιωθεί η αποδοτικότητά τους (στα θέματα της κατανάλωσης καυσίμων και του κόστους συντήρησης) αλλά και να μειωθεί ο αντίκτυπος που έχουν για το περιβάλλον (σε ό,τι αφορά τις εκπομπές ρυπογόνων ουσιών και τις εξωτερικές ηχητικές οχλήσεις) αλλά και να περιοριστεί το ποσοστό των ατυχημάτων (κατά ένα συντελεστή τουλάχιστον ίσο με το ποσοστό του ρυθμού ανάπτυξης του όγκου της κυκλοφορίας). Σε ό,τι αφορά τις τεχνολογικές πτυχές, θα δοθεί ιδιαίτερο βάρος στην ενσωμάτωση για τα υποηχητικά αεροσκάφη και στην προσφυγή σε τεχνολογίες κρίσιμης σημασίας για τη δημουργία της δεύτερης γενεάς υποηχητικών αεροπλάνων.

- Απόκτηση των τεχνολογιών κρίσιμης σημασίας

Ο αντικειμενικός στόχος που επιδιώκεται εδώ είναι να ενισχυθεί η μακροπρόθεσμη ανταγωνιστικότητα της ευρωπαϊκής αεροναυπηγικής βιομηχανίας από στρατηγική άποψη, με την τόνωση της ανάπτυξης τεχνολογιών κρίσιμης σημασίας και της διαμόρφωσης της νέας γενεάς των αεροναυπηγικών βασικών αντιλήψεων ιδίως για τη δημιουργία αεροσκαφών που θα σέβονται σε μεγαλύτερο βαθμό το περιβάλλον.

Προτεραιότητες ΕΤΑ: Πρωτοπόρες προσεγγίσεις και εξελικτική πορεία στα θέματα της αεροδυναμικής, των υποδομών και της εφαρμογής νέων υλικών, της πρόωσης, της πρόκλησης θορύβων, του εξοπλισμού και των συστημάτων, των εξελιγμένων αισθητήρων και της πληροφορικής αεροπορικής χρησιμότητας 7 η ανάπτυξη τεχνολογιών στις οποίες θα συνδυάζονται περισσότεροι κλάδοι, όπως η αεροελαστικότητα, η μηχανική πτήσης και η ενοποίηση των κυψελών/πρόωσης 7 οι μέθοδοι και διαδικασίες αεροναυπηγικής σύλληψης και κατασκευής.

- Ενοποίηση της τεχνολογίας για τη δημιουργία της νέας γενεάς αεροσκαφών

Στο σημείο αυτό επιδιώκεται ο στόχος να διευκολυνθεί η εισαγωγή και ο συνδυασμός των πιο πρόσφατων μορφών τεχνολογίας και να καταδειχθεί η οικονομική και λειτουργική σκοπιμότητά τους για τη δημιουργία αεροναυπηγικών προϊόντων που θα εμφανίζουν μακροχρόνιο κύκλο λειτουργικής εκμετάλλευσης. Για το σκοπό αυτό θα υιοθετηθεί μια προσέγγιση που θα συνδυάζει πολυάριθμους επιστημονικούς κλάδους, στο πλαίσιο της οποίας θα εκμεταλλευτούν ιδίως τα κοινά θεμέλια τεχνολογικής ολοκλήρωσης που θα έχουν τις κατάλληλες διαστάσεις. Οι προσπάθειες αυτές θα έχουν ως επίκεντρό τους τη μείωση του κόστους θεωρητικής χάραξης, παραγωγής και λειτουργικής εκμετάλλευσης, τη μείωση της κατανάλωσης, τις επιδόσεις των αεροπλάνων και τις περιβαλλοντικές πτυχές.

Προτεραιότητες ΕΤΑ: Προηγμένα εργαλεία σχεδιασμού και παράλληλη μηχανική για συστήματα παραγωγής που θα είναι μετατρέψιμα, ευέλικτα κατανεμημένα, αλλά και τοποθετημένα σε πολλούς τόπους 7 προηγμένη ανάπτυξη στο πεδίο της πρόωσης, της δομικής και αεροδυναμικής απόδοσης και των επιδόσεων των συστημάτων καθώς και της ολοκλήρωσής τους 7 τεχνολογία κυψελών, κινητήρων, λειτουργικών συστημάτων και διαδικασιών στόχος των οποίων είναι η αισθητή μείωση των εκπομπών και του θορύβου που προκαλείται από τις μηχανές καθώς και η βελτίωση των συνθηκών στο θάλαμο διακυβέρνησης.

- Λειτουργική αποδοτικότητα και ασφάλεια

Ο στόχος που επιδιώκεται στο σημείο αυτό, χάρη στην ενσωμάτωση των συστημάτων που τοποθετούνται, είναι να υποστηριχθεί η αποσυμφόρηση των αεροδρομίων, να αυξηθεί το δυναμικό των συστημάτων διαχείρισης της κυκλοφορίας και να βελτιωθούν οι επιδόσεις της αεροπορίας στα θέματα της ασφάλειας, για να αντιμετωπισθεί ο προεξαγγελθείς τριπλασιασμός του όγκου της εναέριας κυκλοφορίας κατά τη διάρκεια της προσεχούς δεκαπενταετίας. Το έργο αυτό θα συντονιστεί στενά με τις αντίστοιχες δραστηριότητες αεροπορικών μεταφορών στο πλαίσιο των δράσεων νευραλγικής σημασίας «βιώσιμη κινητικότητα και διατροπικότητα» και των «συστημάτων και υπηρεσιών στην υπηρεσία του πολίτη». Ιδιαίτερο βάρος θα δοθεί στην ανάπτυξη των τεχνολογιών που θα τοποθετηθούν και στην καθιέρωση τους στα αντίστοιχα οχήματα υπό λειτουργικές συνθήκες εκμετάλλευσης.

Προτεραιότητες ΕΤΑ: Επίσημη έγκριση και ενσωμάτωση των τοποθετούμενων συστημάτων, με απώτερο σκοπό τη βελτίωση του λειτουργικού δυναμικού των αεροπλάνων και τη διάνοιξη της δυνατότητας χρησιμοποίησής τους στα μελλοντικά συστήματα ΑΤΜ 7 τεχνικές συντήρησης και επίβλεψης της συμπεριφοράς υπό συνθήκες λειτουργικής εκμετάλλευσης, ενόψει της βελτίωσης της αξιοπιστίας και της διαθεσιμότητας των αεροπλάνων 7 τεχνολογίες και μέθοδοι, συμπεριλαμβανομένης και της μελέτης των ανθρωπίνων παραγόντων και της προσομοίωσης των συνθηκών πτήσης, με απώτερο στόχο την αποτελεσματικότερη πρόληψη των ατυχημάτων και τη βελτίωση της βασικής σύλληψης των αεροσκαφών, ούτως ώστε να διασφαλίζεται η επιβίωση των επιβατών στις περιπτώσεις ατυχημάτων.

β) ΔΡΑΣΤΗΡΙΟΤΗΤΕΣ ΕΡΕΥΝΑΣ ΚΑΙ ΑΝΑΠΤΥΞΗΣ ΤΕΧΝΟΛΟΓΙΩΝ ΓΕΝΙΚΟΥ ΧΑΡΑΚΤΗΡΑ

Με την εφαρμογή των δραστηριοτήτων αυτών, οι οποίες εμφανίζουν μεγάλο δυναμικό εφαρμογών σε πολυάριθμους κλάδους, θα υποβοηθηθεί η ανάπτυξη των ευρωπαϊκών τεχνολογικών ικανοτήτων, ενώ ταυτόχρονα θα ενθαρρυνθεί η ροή των ιδεών, των γνώσεων και των εφαρμογών για να συμπληρωθούν και υποστηριχθούν οι ενέργειες καίριας σημασίας.

i) Τα νέα υλικά και οι διαδικασίες παραγωγής και μετατροπής τους

Αντικειμενικοί στόχοι και δραστηριότητες των ενεργειών ΕΤΑ

Θα γίνουν συγκεκριμένες προσπάθειες για να υποστηριχθούν και να δικτυωθούν τα σχέδια ΕΤΑ τα οποία οδηγούν στη βελτιστοποίηση της συνεργασίας, έχουν ως αποτέλεσμα την ανταλλαγή πληροφοριών αλλά και συνεπάγονται την ενίσχυση της κοινοτικής προστιθέμενης αξίας. Τα δίκτυα αυτά πρέπει να αποτελέσουν βασικό άξονα της υποδομής των ερευνητικών δραστηριοτήτων. Προορίζονται επίσης να διαδραματίσουν σημαντικό ρόλο στο πλαίσιο της ενθάρρυνσης της διεθνούς συνεργασίας μεταξύ των κρατών μελών αλλά και με τρίτες χώρες (για παράδειγμα τις ΧΚΑΕ (PECO), τις Ηνωμένες Πολιτείες και την Κίνα) αλλά και της εκπόνησης συγκεκριμένων μελετών για τις διαγραφόμενες προοπτικές, τις κοινωνικοοικονομικές και στρατηγικές συνθήκες αλλά και για την αξιολόγηση του αντίκτυπου και των ενεχομένων κινδύνων.

- Υλικά που επιτρέπουν την προώθηση μεγαλύτερου φάσματος εφαρμογών

Ο στόχος που επιδιώκεται εδώ είναι να προαχθούν οι έρευνες σε εκείνους τους ειδικότερους τομείς στους οποίους διαγράφονται οι καλύτερες προοπτικές στο χώρο αυτό, για να βελτιωθεί η λειτουργικότητα και οι επιδόσεις των υφιστάμενων υλικών αλλά και να υποβοηθηθεί η δημιουργία νέων υλικών που θα είναι εξοπλισμένα με παντελώς νέα χαρακτηριστικά ή τα οποία θα είναι σαφώς βελτιωμένα.

Προτεραιότητες ΕΤΑ: Πρωτοπόρες προσεγγίσεις οι οποίες συμπεριλαμβάνουν τα υλικά νανομετρικής δομής, την υπερμοριακή χημεία, τα κολλοειδή συστήματα και η βιομιμητική χημεία 7 δομικά και ελαφρά, νέα και βελτιωμένα υλικά ιδίως για τις δομικές κατασκευές, τις μεταφορές και τις εφαρμογές υπό υψηλές θερμοκρασίες 7 λειτουργικά υλικά, ιδίως για τις ανάγκες της οπτοηλεκτρονικής και για τους αισθητήρες, που εμφανίζουν ιδιότητες οι οποίες επιτρέπουν την αξιόπιστη λειτουργία τους 7 νέα και βελτιωμένα υλικά, όπως τα εμφυτεύματα και οι υβριδικοί ιστοί 7 έρευνες που βελτιώνουν την κατανόηση των μηχανισμών φθοράς και θράυσης.

- Διαδικασίες παραγωγής και μεταποίησης των υλικών

Βασικός άξονας των ερευνών πρέπει να είναι εκείνες οι τεχνολογίες που εγγυώνται την ποιότητα (λαμβανομένης ιδίως υπόψη της τάσης να συντομευτεί ο κύκλος παραγωγής), την αξιοπιστία και την αποδοτικότητα των υλικών, ενόψει της άριστης δυνατής εκμετάλλευσής τους.

Προτεραιότητες ΕΤΑ: Τεχνολογίες παραγωγής υλικών για τους κλάδους υψηλής προστιθέμενης αξίας και ιδίως για τη χημεία υψηλής προστιθέμενης αξίας, τις ορυκτές ύλες, τα μέταλλα, τα πολυμερή, τις σύνθετες ουσίες, τις κεραμικές ουσίες 7 τεχνολογίες για τη μετατροπή των μικροϋλών και των σκονών νανομετρικής κλίμακας 7 τεχνολογίες για τις επιφάνειες, τις επιστρώσεις και τις διεπαφές για τα προηγμένα υλικά και τις λειτουργικές εφαρμογές.

- Βιώσιμη χρήση των υλικών

Επίκεντρο των ερευνών πρέπει να αποτελέσει ο αντίκτυπος που θα έχουν τα νέα υλικά αλλά και η επαναχρησιμοποίηση των υλικών για το περιβάλλον και την ασφάλεια, με στόχο να αυξηθεί η ροή δευτερογενών πρώτων υλών που εμφανίζουν αξιόπιστες φυσικές ιδιότητες, να μειωθεί ο αντίκτυπός τους καθόλη τη χρονική διάρκεια του κύκλου ζωής τους και να αρθούν τα εμπόδια που παρεμποδίζουν τη χρήση τους από τους καταναλωτές.

Προτεραιότητες ΕΤΑ: Έρευνες οι οποίες στηρίζουν την επεξεργασία υλικών που είναι εύκολο να ανακυκλωθούν 7 διαδικασίες ανακύκλωσης που εγγυώνται τις αξιόπιστες ιδιότητες και την καλή αποδοτικότητα των υλικών 7 επαναξιοποίηση των αποβλήτων 7 έρευνας προς υποστήριξη των νέων εφαρμογών που έχουν οι ανανεώσιμες πρώτες ύλες, για παράδειγμα για τους σκοπούς της παραγωγής οργανικών χημικών ενώσεων.

ii) Νέα υλικά και τεχνολογίες παραγωγής στον τομέα του χάλυβα

Στόχοι και δραστηριότητες ΕΤΑ

Εάν ληφθούν υπόψη η εκπνοή ισχύος της συνθήκης ΕΚΑΧ, το 2002, αλλά και τα συμπεράσματα του Ευρωπαϊκού Συμβουλίου του Άμστερνταμ (Ιούνιος 1997), εκείνο που επείγει είναι να επιταχυνθεί η προοδευτική ενσωμάτωση των ερευνών για τον άνθρακα και το χάλυβα στο πρόγραμμα πλαίσιο. Ο στόχος που επιδιώκεται είναι να μειωθεί το κόστος, να ικανοποιηθούν σε μεγαλύτερο βαθμό οι χρήστες και να αυξηθεί η προστιθέμενη αξία, γεγονός που θα έχει ευεργετικά αποτελέσματα τόσο για τη βιομηχανία σιδήρου και χάλυβα, όσο και για τους προμηθευτές της, τους τελικούς χρήστες των προϊόντων αλλά και τους άλλους κλάδους της έρευνας.

Οι έρευνες που θα αναληφθούν στον τομέα του χάλυβα πρέπει να έχουν ως επίκεντρό τους την ανάπτυξη ευέλικτων, συμπαγών και ασφαλών αλυσίδων παραγωγής, τη δημιουργία λιγότερο ρυπογόνων διαδικασιών, πρωτοπόρων προϊόντων σιδήρου και χάλυβα και τη βελτίωση της ανακύκλωσης των προϊόντων.

Προτεραιότητες ΕΤΑ: Παραγωγή μεταλλουργικού οπτάνθρακα, έρευνες για τον περιορισμό του κόστους και τη βελτίωση της ποιότητας του οπτάνθρακα, τη βελτίωση της παραγωγής αερίων αναγωγής, τη μείωση των εκπομπών και τη βελτίωση της υγείας και της ασφάλειας του προσωπικού στις βιομηχανικές εγκαταστάσεις. Τεχνολογίες παραγωγής χυτοσιδήρου και χάλυβα για την ύπαρξη ευέλικτης και αποδοτικής παραγωγής 7 τεχνολογίες που οδηγούν στη μείωση της κατανάλωσης ενέργειας και των εκπομπών διοξειδίου του άνθρακα (CO2) με σκοπό τη βελτίωση της καθαρότητας του χάλυβα και την αύξηση του ποσοστού ανακύκλωσης των προϊόντων 7 χύτευση, έλαση και επεξεργασια στα ανάντη, μείωση του βάρους, καθώς και τεχνικές επίστρωσης και επιφανείας 7 ανάπτυξη καλύτερων ποιοτήτων χάλυβα και χαλύβων υψηλής αντίστασης για την επίτευξη καλύτερων επιδόσεων και για τους σκοπούς της χρήσης υπό ακραίες συνθήκες 7 αξιοποίηση των παράγωγων προϊόντων.

iii) Μετρήσεις και δοκιμές

- Προτυποποιητικές έρευνες και παροχή τεχνικής υποστήριξης στο έργο της τυποποίησης

Οι έρευνες θα επικεντρωθούν στο έργο της επεξεργασίας και της πιστοποίησης των μεθόδων μετρήσεων και δοκιμών για παραγωγή των απαιτούμενων επιστημονικών και μετρολογικών στοιχείων που χρησιμεύουν για την κατάρτιση των κριτηρίων με βάση τα οποία κρίνονται οι επιδόσεις και η ασφάλεια των προϊόντων και των υπηρεσιών. Ο στόχος είναι να ενισχυθεί η ευρωπαϊκή ανταγωνιστικότητα στο σύνολό της και να ενθαρρυνθεί η υλοποίηση των δράσεων καίριας σημασίας αλλά και των κοινοτικών πολιτικών.

Προτεραιότητες ΕΤΑ: Επεξεργασία των νέων προτύπων καθώς και βελτίωση των υφιστάμενων προτύπων, που καλύπτουν το συνολικό φάσμα των απαιτήσεων της βιομηχανίας 7 παροχή υποστήριξης για να αναπτυχθούν τα πρότυπα για τις επιδόσεις αλλά και οι οδηγίες που είναι χρήσιμες για την αρμονική εξέλιξη των εργασιών του εμπορίου, την προστασία των καταναλωτών και του εργασιακού περιβάλλοντος αλλά και την ενθάρρυνση της σύναψης συμφωνιών αμοιβαίας αναγνώρισης.

- Καταπολέμηση της απάτης

Επίκεντρο των ερευνών είναι η επεξεργασία των τεχνικών διεξαγωγής των μετρήσεων και των δοκιμών, στόχος των οποίων είναι ο εντοπισμός και η καταπολέμηση των περιστατικών απάτης, ούτως ώστε να προστατευθούν καλύτερα τα οικονομικά συμφέροντα των επιχειρήσεων και της κοινωνίας αλλά και η υγεία των καταναλωτών. Ο στόχος που επιδιώκεται μακροπρόθεσμα είναι να διατηρηθεί το ανώτερο επίπεδο γνώσεων και να κατοχυρωθεί το τεχνολογικό προβάδισμα έναντι όσων προσφεύγουν σε πρακτικές εξαπάτησης.

Προτεραιότητες ΕΤΑ: Τεχνικές για την καταπολέμηση των παραποιήσεων και της απατηλής επισήμανσης βιομηχανικών και γεωργικών προϊόντων 7 αγώνας για την πάταξη της αθέτησης των κανονιστικών διατάξεων εμπορικού χαρακτήρα και της κοινοτικής νομοθεσίας καθώς και των τελωνειακών δασμολογίων, των ποσοστώσεων, αλλά και της διάθεσης των αποβλήτων 7 νέες μέθοδοι για τον εντοπισμό των ναρκωτικών ουσιών, την ανίχνευση της νοθείας, τον εντοπισμό των πλαστών τραπεζογραμματίων και των τίτλων αξιών και αναγνώριση της προέλευσης των καλλιτεχνικών έργων.

- Βελτίωση της ποιότητας

Σκοπός των ερευνών είναι να υποστηριχθεί η ανάπτυξη γενικών μεθόδων διεξαγωγής μετρήσεων και δοκιμών, οργάνων και συστημάτων μέτρησης, συμπεριλαμβανομένου και του λογισμικού, οι οποίες θα ενισχύσουν επικουρικά των κλάδο της βιομηχανίας κατασκευής οργάνων μέτρησης, που απαριθμεί στους κύκλους της πάμπολλες ΜΜΕ. Στο προσκήνιο των ερευνών πρέπει να είναι πολύ περισσότερο η επεξεργασία συστημάτων για την αξιολόγηση της ποιότητας, που προορίζονται τόσο για τις επιχειρήσεις του ιδιωτικού, όσο και του δημόσιου τομέα, ενώ σκοπός τους πρέπει να είναι επίσης να υποβοηθηθεί η αναγνώριση και η ποσοτική αναφορά των διακριτικών χαρακτηριστικών τα οποία προσιδιάζουν κατά την αντίληψη των χρηστών σε κάποιο προϊόν ή υπηρεσία ποιότητας. Αυτές οι αναγκαίες έρευνες θα μπορούσαν επίσης να επεκταθούν και στην άρση των τεχνικών φραγμών που παρεμποδίζουν το εμπόριο στην στο πλαίσιο της Ευρώπης ή με τρίτες χώρες. Οι δραστηριότητες θα αναληφθούν σε στενή συνεργασία με τις ανάλογες δράσεις σε διάφορα άλλα προγράμματα.

Προτεραιότητες ΕΤΑ: Πρότυπα μέτρα διακρίβωσης και μεταφοράς, εκπόνηση μελετών σκοπιμότητας για πιστοποιημένα υλικά αναφοράς και τράπεζες βασικών ουσιών αναφοράς για να διασφαλίζεται η αξιοπιστία και η ιχνηλασία των μετρήσεων 7 μηχανήματα μέτρησης υψηλών επιδόσεων 7 γερά και φορητά μηχανήματα για τη διεξαγωγή επιτόπιων μετρήσεων ή μετρήσεων αναφοράς 7 πρότυπα μοντέλα και λογισμικό για την επικύρωση των μεθόδων μέτρησης 7 μέσα προς υποστήριξη των συμφωνιών αμοιβαίας αναγνώρισης, για τη βελτίωση της ποιότητας στις επιχειρήσεις, συμπεριλαμβανομένων και των ΜΜΕ και για τη μέτρηση του βαθμού ικανοποίησης των καταναλωτών 7 μέθοδοι για να ενισχυθεί η ανάπτυξη της πιστοποίησης και των διαδικασιών διαπίστευσης στους λιγότερο προηγμένους μετρολογικούς τομείς.

γ) ΥΠΟΣΤΗΡΙΞΗ ΤΩΝ ΕΡΕΥΝΗΤΙΚΩΝ ΥΠΟΔΟΜΩΝ

Οι βιομηχανικές έρευνες που διεξάγονται στην Ευρώπη είναι πασίγνωστες σε μεγάλο βαθμό για το άριστο επίπεδό τους, το οποίο προάγουν ορισμένα εθνικά προπύργια καθιερωμένης φήμης. Για να ενισχυθεί η ανταγωνιστικότητα, τα επιστημονικά και τεχνολογικά αποτελέσματα ΕΤΑ πρέπει να μετουσιώνονται σε έμπρακτες εφαρμογές. Εκτός από την υλοποίηση σχεδίων βιομηχανικού προορισμού, υπάρχει επιτακτική ανάγκη να εκμεταλλευτούν από κοινού και με αποτελεσματικό τρόπο οι εξοπλισμοί, τα δεδομένα και η πείρα, για να δοκιμαστούν για παράδειγμα νέες συσκευές, οχήματα ή διαδικασίες. Οι έρευνες αυτές παράγουν εξάλλου διαρκώς νέα στοιχεία και σε αυξανόμενη ποσότητα. Η περισυλλογή και η ταξινόμηση των στοιχείων αυτών σε πανευρωπαϊκό επίπεδο θα αποδώσει ευεργετικούς καρπούς για τη βιομηχανία και για το σύνολο της κοινότητας των χρηστών. Η αποτελεσματικότητα των ερευνών όχι μόνο θα βελτιωθεί μέσα από τον περιορισμό της αλληλεπικάλυψης των σχετικών εργασιών, αλλά επίσης και προπάντων με τον εστιασμό του συνολικού ιστού των ερευνητικών υποδομών της Ευρώπης προς κοινούς αντικειμενικούς στόχους που θα καταστήσουν δυνατή την επεξεργασία μιας συγκεκριμένης στρατηγικής προσέγγισης.

Στόχος και δραστηριότητες

Εκείνο που είναι αναγκαίο είναι να ληφθούν συγκεκριμένα μέτρα για να ενθαρρυνθεί η άριστη δυνατή εκμετάλλευση των υφιστάμενων ερευνητικών υποδομών και των εγκαταστάσεων μεγάλης κλίμακας, οι οποίες διατηρούν ιδιαίτερα στενές σχέσεις με τις δράσεις καίριας σημασίας. Ο συνασπισμός των πόρων και το άνοιγμα της πρόσβασης σε υπερεθνικό επίπεδο, ιδίως στα κέντρα διεξαγωγής βιομηχανικών ερευνών, στις εγκαταστάσεις πραγματοποίησης δοκιμών για τις μεταφορές, στις αεροσήραγγες υψηλής ισχύος, στα κέντρα υπολογισμού για τους σκοπούς των βιομηχανικών ερευνών ή στις εγκαταστάσεις δοκιμής των υλικών και των υποδομών αποτελούν απαραίτητα στοιχεία για την καλύτερη εκμετάλλευση των νέων τεχνικών, για τις οποίες χρειάζεται απαραιτήτως η πρόσβαση σε βαριές υποδομές και στα αντίστοιχα όργανα μέτρησής τους. Κατά την ενσωμάτωση των υφιστάμενων εγκαταστάσεων θα πρέπει, στο βαθμό που αυτό είναι δυνατόν, να αποφευχθεί η επικάλυψη των εργασιών, να αυξηθεί η συμπληρωματικότητα και να διασφαλιστεί η διαλειτουργικότητα της ανταλλαγής δεδομένων. Αν ληφθεί υπόψη το χάσμα της ανάπτυξης που χωρίζει τα διάφορα εθνικά ιδρύματα εντός της Κοινότητας, εκείνο που είναι επίσης αναγκαίο είναι να ενισχυθεί η συνεργασία σε τομείς όπως η αξιολόγηση της συμμόρφωσης, οι δραστηριότητες κατάρτισης και η μεταφορά τεχνογνωσίας. Σκοπός της υποστήριξης που παρέχεται στις ερευνητικές υποδομές είναι συνοπτικά:

i) η άριστη δυνατή εκμετάλλευση των ερευνητικών εγκαταστάσεων μεσαίας και μεγάλης κλίμακας, που είναι γεωγραφικά διασκορπισμένες.

ii) η ταχεία μεταφορά των αποτελεσμάτων των τρεχουσών ή συμπληρωματικών ενεργειών ΕΤΑ προς την κατεύθυνση των βιομηχανικών εφαρμογών και

iii) η βελτίωση και η διαλειτουργικότητα των κοινών πρωτοκόλλων και της ανταλλαγής δεδομένων.

- Οι δραστηριότητες υποστήριξης των ερευνητικών υποδομών έχουν ως απώτερο σκοπό τους να βελτιωθεί η ροή των πληροφοριών προς τους Ευρωπαίους ερευνητές και να διευκολυνθεί η πρόσβαση σε εξοπλισμούς στους οποίους αυτοί δεν θα διέθεταν υπό ομαλές συνθήκες πρόσβαση. Η πρακτική αυτή θα ενθαρρύνει και θα διευκολύνει τη βελτίωση των υφιστάμενων εγκαταστάσεων αλλά και την προαγωγή του νέου ερευνητικού δυναμικού προς ικανοποίηση των νέων αναγκών.

Προορισμός των δραστηριοτήτων υποστήριξης πρέπει να είναι να ενθαρρυνθεί η πρόσβαση στους εξοπλισμούς που είναι αναγκαίοι για την εφαρμογή των διαφόρων δράσεων καίριας σημασίας, και μεταξύ άλλων στα κέντρα υπολογισμού που χρησιμοποιούνται για τους σκοπούς των βιομηχανικών ερευνών, στις εγκαταστάσεις διεξαγωγής δοκιμών στο χώρο των μεταφορών, στις αεροσήραγγες υψηλής ισχύος κ.ο.κ.

- Με τη συγκρότηση εικονικών ιδρυμάτων, θα ευνοηθεί ο συντονισμός και η συνένωση των πόρων μεταξύ των ερευνητικών κέντρων και οργανισμών, για να ενθαρρυνθεί η σύζευξη των ενεργειών και να βελτιστοποιηθούν τα ευεργετικά αποτελέσματα στο πλαίσιο των αντικειμενικών στόχων που επιδιώκονται από τις δράσεις καίριας σημασίας και από τις τεχνολογίες γενικού χαρακτήρα. Οι δραστηριότητες αυτές θα διευκολύνουν τη δημιουργία εγκαταστάσεων εικονικού χαρακτήρα, που θα επιτρέψουν να επιτευχθεί ο επαρκής κρίσιμος όγκος για να διανοιχτεί η πρόσβαση στις έρευνες που διεξάγονται για τις τεχνικές, για τα όργανα μέτρησης και τις τεχνολογίες μεγαλύτερης κλίμακας. Η κοινοτική υποστήριξη θα είναι χρονικά περιορισμένη.

Οι δραστηριότητες υποστήριξης θα πρέπει να γίνουν αντιληπτές ως παρότρυνση να επιταχυνθεί η συνεργασία και η εκμετάλλευση των τεχνολογιών των πληροφοριών και των επικοινωνιών για τις εγκαταστάσεις που είναι γεωγραφικά διασκορπισμένες, με απώτερο στόχο να βελτιωθεί η μεταφορά και η εκμετάλλευση των αποτελεσμάτων, ιδίως μάλιστα για τις ΜΜΕ, στον τομέα των υλικών, των τεχνολογιών παραγωγής και των μετρήσεων και δοκιμών.

- Η υποστήριξη των ευρωπαϊκών υποδομών μετρολογίας θα οδηγήσει σε ενίσχυση της συνοχής μεταξύ των κρατών μελών και των τρίτων χωρών. Το βήμα αυτό θα ευνοήσει τη σύναψη αμοιβαίων συμφωνιών αναγνώρισης και συμμόρφωσης. Ιδιαίτερη προσοχή θα δοθεί στα αποτελέσματα που έχουν οι συμφωνίες αυτές για τις ΜΜΕ.

Η κοινοτική χρηματοδότηση θα ευνοήσει ιδίως τις διασυγκρίσεις και τις διεργαστηριακές επιδόσεις, την υποστήριξη στις διαλειτουργικές υποδομές βάσεων δεδομένων και τη βελτίωση τις χρήσεις από τις ΜΜΕ ιδίως σε ό,τι αφορά την υλοποίηση των προαναφερθεισών συμφωνιών και των προτύπων ISO 9000 ή 14000 και Ν 45000.

- Οι βάσεις δεδομένων αναφοράς εντοπίστηκε ότι αποτελούν ένα από τα μέσα για να ενισχυθεί ο ιστός των ευρωπαϊκών ερευνών. Θα καταβληθεί ιδιαίτερη μέριμνα, ούτως ώστε τα δεδομένα που παράγονται να έχουν την προσήκουσα ποιότητα και να είναι επαρκείς οι δυνατότητες σύγκρισης και θα δοθεί ιδιαίτερο βάρος στη σύζευξη των δραστηριοτήτων που αναλαμβάνονται σε κλαδικό και τοπικό επίπεδο προς στήριξη των ευρωπαϊκών ερευνών. Τα δικαιώματα πνευματικής ιδιοκτησίας των διαφόρων ενεχομένων οργανισμών πρέπει να προστατευθούν.

Σκοπός των δραστηριοτήτων υποστήριξης, ιδίως σε ό,τι αφορά τα υλικά και τις έρευνες στο χώρο της αεροναυπηγικής, οφείλει να είναι να ενισχυθούν οι προσπάθειες αναλυτικής απογραφής και σύγκρισης των δράσεων ΕΤΑ σε εθνικό και διεθνές επίπεδο, καθώς και των αποτελεσμάτων που επιτυγχάνονται στις διάφορες εγκαταστάσεις έρευνας.

(1) Ο όρος «παραγωγή» συμπεριλαμβάνει όλες τις βιομηχανικές δραστηριότητες από την εξόρυξη των πρώτων υλών μέχρι την επεξεργασία και την παραγωγή των εξαρτημάτων και των τελικών προϊόντων. Καλύπτει επίσης όλους τους συνδεδεμένους βιομηχανικούς κλάδους και υπηρεσίες, συμπεριλαμβανομένων και των κατασκευαστικών δραστηριοτήτων.

(2) Οι δραστηριότητες στο χώρο του διαστήματος θα αποτελέσουν αντικείμενο συνολικού συντονισμού μεταξύ των διαφόρων προγραμμάτων.

ΠΑΡΑΡΤΗΜΑ III

ΕΙΔΙΚΟΙ ΚΑΝΟΝΕΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣ

Το ειδικό πρόγραμμα τίθεται σε εφαρμογή με την υλοποίηση των έμμεσων δράσεων ΕΤΑ που προσδιορίζονται στα παραρτήματα II και IV του πέμπτου προγράμματος πλαισίου. Κατά τα άλλα εφαρμόζονται οι ακόλουθες ιδιάζουσες για το ειδικό πρόγραμμα λεπτομέρειες:

1. Συνοδευτικά μέτρα

Στις κύριες πρωτοβουλίες των συνοδευτικών μέτρων συγκαταλέγονται ιδίως:

- οι μελέτες υποστήριξης του ειδικού προγράμματος, στις οποίες συμπεριλαμβάνεται και η προπαρασκευή μελλοντικών δραστηριοτήτων,

- οι ενέργειες ανταλλαγής πληροφοριών, πραγματοποίησης διασκέψεων, σεμιναρίων, εργαστηρίων ή επιστημονικών ή τεχνολογικών συναντήσεων,

- η προσφυγή σε εξωτερικές πηγές ειδικών εμπειρικών γνώσεων, στις οποίες συμπεριλαμβάνεται και η πρόσβαση στις επιστημονικές βάσεις δεδομένων, για να γίνει ιδίως η εξέταση του ειδικού προγράμματος που προβλέπεται στο άρθρο 5 παράγραφος 1 του πέμπτου προγράμματος πλαισίου, να γίνει η εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος πλαισίου και να γίνει η αξιολόγηση των έμμεσων δράσεων ΕΤΑ ή η παρακολούθηση της υλοποίησής τους,

- οι δραστηριότητες διάδοσης, πληροφόρησης και επικοινωνίας, στις οποίες συγκαταλέγονται και οι επιστημονικές δημοσιεύσεις καθώς και οι δραστηριότητες εκμετάλλευσης των αποτελεσμάτων και μεταφοράς τεχνολογίας,

- τα προγράμματα κατάρτισης που συνδέονται με τις δραστηριότητες ΕΤΑ που εμπίπτουν στο πεδίο του ειδικού προγράμματος, εκτός των υποτροφιών Marie Curie,

- η υποστήριξη των δράσεων ευαισθητοποίησης και την παροχή βοήθειας στους πρωταγωνιστικούς φορείς της έρευνας, στους οποίους ανήκουν κι οι ΜΜΕ,

- η προσφυγή σε εξωτερικούς συνεργάτες για τη δημιουργία και τη διάνοιξη της πρόσβασης σε υπηρεσίες και δίκτυα παροχής πληροφοριών, υποστήριξης ή προώθησης της έρευνας και των καινοτομιών.

2. Αναλυτικές λεπτομέρειες συντονισμού

Στο πλαίσιο του προγράμματος, η Επιτροπή καταβάλλει μέριμνα για να διασφαλιστεί η συμπληρωματικότητα μεταξύ των έμμεσων δράσεων ΕΤΑ, ιδίως με τη συνένωσή τους με επίκεντρο ένα κοινό αντικειμενικό στόχο και για να αποφευχθεί η αλληλεπικάλυψη των σχετικών ενεργειών, σεβόμενη παράλληλα τα νόμιμα συμφέροντα που έχουν όσοι υπέβαλαν προτάσεις ανάληψης έμμεσων δράσεων ΕΤΑ.

Επίσης εξασφαλίζεται ο συντονισμός μεταξύ των δράσεων του ειδικού προγράμματος και των αντίστοιχων δράσεων που αναλαμβάνονται:

- στο πλαίσιο άλλων ειδικών προγραμμάτων με τα οποία τίθεται σε εφαρμογή το πέμπτο πρόγραμμα πλαίσιο, τα προγράμματα έρευνας και διδασκαλίας με τα οποία τίθεται σε εφαρμογή η απόφαση . . ./. . ./Ευρατόμ του Συμβουλίου, της . . . σχετικά με το πέμπτο πρόγραμμα πλαίσιο της Ευρωπαϊκής Κοινότητας Ατομικής Ενέργειας (Ευρατόμ) για τις δραστηριότητες έρευνας και διδασκαλίας (1998-2002),

- τα υπόλοιπα διεθνή πλαίσια ερευνών όπως το Eureka, το Cost, το IMS,

- τα άλλα κοινοτικά λειτουργικά μέσα που ενδιαφέρουν την έρευνα, όπως το Phare, το Tacis, το Meda, το ΕΤΕ, τα διαρθρωτικά ταμεία και η ΕΤΕ.

Έργο του συντονισμού είναι:

i) ο εντοπισμός των κοινών θεματικών πεδίων ή προτεραιοτήτων, οι οποίες καταλήγουν ιδίως:

- στην ανταλλαγή πληροφοριών,

- στην υλοποίηση των από κοινού εγκεκριμένων εργασιών, συνέπεια των οποίων είναι ιδίως η από κοινού εφαρμογή μιας των διαδικασιών που προβλέπονται στο άρθρο 9 των κανόνων συμμετοχής και διάδοσης,

ii) στον εκ νέου καταλογισμό των προτάσεων ανάληψης έμμεσων δράσεων ΕΤΑ μεταξύ των ειδικών προγραμμάτων ή μεταξύ ενός ειδικού προγράμματος και ενός προγράμματος έρευνας και διδασκαλίας.